იულიუს ვინცენც ფონ კრომბჰოლცი

იულიუს ვინცენც ფონ კრომბჰოლცი (; დ. 19 დეკემბერი, 1782, ობერპოლიცი — გ. 2 ნოემბერი, 1843, პრაღა) — გერმანელი ექიმი და მიკოლოგი, ფილოსოფიის დოქტორი, პროფესორი, კარლის უნივერსიტეტის რექტორი, გერმანიის მეცნიერებათა აკადემიის წევრი.

მისი სტანდარტული საავტორო ბოტანიკური შემოკლებაა Krombh.

 ბიოგრაფია 
დაიბადა 1872 წლის 19 დეკემბერს ქალაქ ობერპოლიცში, ჩეხეთში. 1803 წელს ჩაირიცხა სამედიცინო ფაკულტეტზე კარლის უნივერსიტეტში (პრაღა). 1811-1814 წლებში მუშაობდა პროზექტორად ანატომიის ინსტიტუტში. 1814 წელს მიიღო ფილოსოფიის დოქტორის ხარისხი. აგრეთვე, დაინიშნა თეორიული ქირურგიის ფროფესორად. 1820 წელს გახდა კარლის უნივერსიტეტის მედიცინისა და პათოლოგიის პროფესორი. 1825-1836 წლებში მუშაობდა პრაღის სამედიცინო სასწავლებელში. 1830-იანებში, ქოლერის ეპიდემიის პერიოდში რამდენიმე ჰოსპიტალის დირექტორი იყო. 1831 წელს დაინიშნა კარლის უნივერსიტეტის რექტორად.ADB:Krombholz, Vincenz Julius Edler von  Allgemeine @ Deutsche Biographie, წაკითხვის თარიღი: 29 ოქტომბერი, 2022 მოგვიანებით, კრომბჰოლცი მიკოლოგიით დაინტერესდა. მისი ნაშრომი Naturgetreue Abbildungen und Beschreibungen der Schwämme (გამოდიოდა 1831 წლიდან), არის პირველი ატლასი, რომელშიც აღწერილი იყო თანამედროვე ჩეხეთის სოკოები. 1838 წელს აირჩიეს გერმანიის (ლეოპოლდინა) მეცნიერებათა აკადემიის წევრად.Mitgliedseintrag von Julius Vincenz von Krombholz bei der Deutschen Akademie der Naturforscher Leopoldina, abgerufen am 24. Juli 2022.

იულიუს კრომბჰოლცი გარდაიცვალა 1843 წლის 2 ნოემბერს (სხვა ცნობებით — 1 ნოემბერს) პრაღაში. ატლასის ბოლო სამი ტომი კრომბჰოლცის გარდაცვალების შემდეგ გამოიცა.

 რჩეული ნაშრომები 
 Krombholz, J.V. von Conspectus fungorum esculentorum. ed. 1, 1820 — 38 pp., ed. 2, 1821 — 40 pp.
 Krombholz, J.V. von Naturgetreue Abbildungen und Berschreibungen der Schwämme. 10 pts., 1831—1846.

 ლიტერატურა 
Bolzano. Julius Vincenz von Krombholz // Abhandlungen der Königlich Böhmischen Gesellschaft der Wissenschaften ser. 5.4. — 1847. — С. 9—51.
Stafleu, F.A., Cowan, R.S. Taxonomic Literature. — Utrecht: Bohn, Scheltema & Holkema, 1979. — Vol. 2. — P. 678—679.

სქოლიო

კატეგორია:გერმანელი ბოტანიკოსები
კატეგორია:გერმანელი მიკოლოგები